open-index/open-wikipedia-markdown huggingface dataset:
Ghost Rider (filme de 2007)

***Ghost Rider*** é un filme estadounidense dirixido e escrito por Mark Steven Johnson que se estreou no 2007. Baséase no personaxe homónimo de Marvel Comics. Está protagonizado por Nicolas Cage, que interpreta a Ghost Rider / Johnny Blaze, xunto con Eva Mendes, Wes Bentley, Sam Elliott, Donal Logue, Matt Long e Peter Fonda. O filme recibiu críticas negativas pero tivo unha boa acollida de recadación.

A súa secuela, *Ghost Rider: Spirit of Vengeance*, foi estreada o 17 de febreiro de 2012.

## Personaxes 
* Nicolas Cage como John ″Johnny″ Blaze/Ghost Rider
** Matt Long como Johnny de novo
* Eva Mendes como Roxanne Simpson
** Raquel Alessi como Roxanne de nova
* Peter Fonda como Mephistopheles
* Wes Bentley como Blackheart/Legion
* Sam Elliott como Carter Slade/Phantom Rider/Caretaker
* Brett Cullen como Barton Blaze
* Donal Logue como Mack
* Matt Norman como Team Blaze
* David Roberts como Capitán Dolan
* Rebel Wilson como Rapaza en Alley

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
FK Vojvodina

**Fudbalski Klub Vojvodina Novi Sad** (en serbio cirílico: Фудбалски клуб Војводина) é un club de fútbol serbio da cidade de Novi Sad. Fundouse o 6 de marzo de 1914 e actualmente compite na Superliga serbia.

## Xogadores históricos 
* Boško Petrović

## Palmarés 
### Nacional 
**Campionatos nacionais**
* **Primeira Liga de Iugoslavia (2):** 1965–66, 1988–89
:* ** Subcampión (3):** 1956–57, 1961–62, 1974–75
* **Superliga Serbia:**
:* ** Subcampión (1):** 2008–09
**Copas nacionais**
* **Copa de Iugoslavia:**
:* ** Subcampión (2):** 1951, 1996–97
* **Copa de Serbia:**
:* ** Subcampión (3):** 2006–07, 2009–10, 2010–11

### Internacional 
* **Copa Mitropa (1):** 1977
* **Copa Intertoto (1):** 1976.
:* ** Subcampión (1):** 1998

## Véxase tamén 
### Ligazóns externas 
* Páxina oficial do club
Revenge of the Nerds

***Revenge of the Nerds*** é un filme dirixido por Jeff Kanew que se estreou en 1984. Está protagonizado por Robert Carradine e Anthony Edwards, xunto con Curtis Armstrong, Ted McGinley, Julia Montgomery, Brian Tochi, Larry B. Scott, Michelle Meyrink, John Goodman e Donald Gibb.

## Personaxes 
;Novatos
* Robert Carradine como Lewis Skolnick
* Anthony Edwards como Gilbert Lowe
* Timothy Busfield como Arnold Poindexter
* Andrew Cassese como Harold Wormser
* Curtis Armstrong como Dudley "Booger" Dawson
* Brian Tochi como Takashi Toshiro
* Larry B. Scott como Lamar Latrelle
* Michelle Meyrink como Judy

;Xogadores e as súas mozas
* Ted McGinley como Stan Gable
* Donald Gibb como Frederick W. "The Ogre" Palowaski
* Matt Salinger como Danny Burke
* Julia Montgomery como Betty Childs
* Lisa Welch como Suzy

;Adultos
* John Goodman como Adestrador Harris
* David Wohl como Dean Ulich
* Bernie Casey como U.N. Jefferson
* James Cromwell como Mr. Skolnick
* Alice Hirson como Florence 'Flo' Lowe

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Condado de Bobadilla

O **Condado de Bobadilla** é un título nobiliario español creado polo rei Carlos I o 6 de marzo de 1543 en favor de Don Pedro de Narváez y Rojas, Señor de Bobadilla, Alférez Maior de Antequera e Comendador de Castilleja de la Cuesta.

O seu nome refírese a localidade de Bobadilla, no concello de Antequera, na provincia de Málaga.

## Véxase tamén 
### Ligazóns externas 
*Xenealoxía dos señores e condes de Bobadilla.
Marcus Smart

**Marcus Osmond Smart**, nado o 6 de marzo de 1994 en Flower Mound, Texas, é un xogador estadounidense de baloncesto profesional que xoga nos Memphis Grizzlies da National Basketball Association (NBA).

## Traxectoria profesional 
O 26 de xuño de 2014, Smart foi seleccionado na 6ª posición do Draft da NBA de 2014 polos Boston Celtics. O 5 de xullo de 2014, uniuse ós Celtics para Liga de Verán da NBA de 2014. O 10 de xullo de 2014, asinou o seu contrato de rookie cos Celtics.

No seu quinto partido na NBA, o 7 de novembro de 2014, Smart mancouse no seu nocello esquerdo na vitoria dos Celtics por 101-98 contra os Indiana Pacers. Tras perderse dez partidos pola lesión, Smart volveu a xogar o 3 de decembro contra os Detroit Pistons, facendo dúas asistencias en tan só catro minutos de xogo na vitoria de Boston por 109-102. Ó día seguinte, foi asignado ós Maine Red Claws da NBA Development League. Foi chamado de volta ó día seguinte.

O 22 de xuño de 2023, os Celtics traspasaron a Smart ós Memphis Grizzlies, como parte dun traspaso entre tres equipos que mandou a Kristaps Porziņģis ós Boston Celtics e a Tyus Jones, Danilo Gallinari, Mike Muscala e unha elección da segunda rolda do Draft de 2023 dos Celtics ós Washington Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Avelina Mouzo

**Avelina Mouzo Leis**, nada o 27 de decembro de 1904 en Vilar de Cereixo (Vimianzo) e finada o 28 de decembro de 2017 na Ponte do Porto foi unha labrega galega supercentenaria, que durante case un lustro foi a muller máis anciá de Galicia.

## Traxectoria 
Aínda que nada en Vilar, na parroquia vimiancesa de Cereixo, cando casou mudouse a vivir ao Campo do Outeiro, na Ponte do Porto (Camariñas). Toda a súa vida traballou de labrega.

En decembro de 2014 fixo os 110 anos, co que se converteu na décima supercentenaria de Galicia dende que hai rexistros. Naquela altura era xa a galega máis anciá. En xaneiro de 2016 era a cuarta persoa máis vella de España e está entre as 25 persoas máis vellas da historia de España.

En xullo de 2017 deuse a coñecer que era a 34.ª persoa máis lonxeva do mundo.. A finais dese ano apañou unha gripe que coincidiu co seu 113º aniversario. Finou uns días despois.

## Vida persoal 
Casou e tivo tres fillos.

## Notas
Legado da Gran Fame irlandesa

[miniatura|dereita|250px|Gráfico comparativo no que se amosa a evolución da poboación de [Irlanda (verde) e Europa (azul) dende 1750 até 2005. Nótese a espectacular caída de poboación produto da Gran Fame irlandesa.]]
O **legado da Gran Fame Irlandesa** foi a consecuencia do catastrófico período na historia de Irlanda entre 1845 e 1852 no que a poboación do país diminuíu entre un 20 e un 25% por causa da fame.

A fame foi un choque social na historia da Irlanda e os seus efectos alteraron para sempre o plano demográfico, político e cultural irlandés. Chegou mesmo a ficar como parte da memoria popular, sendo dende entón un dos episodios máis lembrados polos movementos nacionalistas irlandeses. A historia de Irlanda divídese xeralmente entre os períodos "pre-fame" e "pos-fame".

## Impacto político e cultural 
A reacción política resultante pola Gran Fame foi silenciada, sobre todo pola limitación do sufraxio na época. Mentres os políticos irlandeses foran dominados pola Emancipación católica nas décadas de 1820 e 1840, non foi até a década de 1880 (corenta anos despois da fame) que apareceu un movemento político nacionalista irlandés da man de Charles Stewart Parnell, coñecido como Liga da Home Rule. Parnell foi tamén chave para o establecemento da Irish National Land League e acadar unha reforma na propiedade da terra.

No tocante ao eido cultural, estímase que de entre o millón e medio de persoas que morreron durante a Fame e o outro millón que emigrou entre 1846 e 1851, unha parte importante eran falantes de irlandés, xa que os distritos máis pobres eran  polo xeral gaélicofalantes.  A fame non foi a única razón pola que esmoreceu a lingua, xa que a exclusión xeneralizada do irlandés da vida pública e a influencia do clero e a clase media anglófona foron moi relevantes. Isto levou á creación dunha Irlanda que se consideraba a si mesma como anglofalante, malia os esforzos de organizacións como a Liga Gaélica e o crecemento dun movemento urbano de activismo progaélico a finais do século XIX.

## Notas
Río Lobo

***Río Lobo*** (en ) é un filme estadounidense dirixido por Howard Hawks que se estreou en 1970. É un western protagonizado por John Wayne. A banda sonora foi composta por Jerry Goldsmith e o filme rodouse en Cuernavaca, no estado mexicano de Morelos e en Tucson (Arizona).

Estreouse en galego na TVG o 18 de novembro de 1986.

## Sinopse 
Durante a Guerra de Secesión, un destacamento do exército da Unión ten como misión acabar cos continuos ataques dos rebeldes ós trens que transportan ouro. Nunha das persecucións, o coronel McNally é feito prisioneiro co único fin de conducir os rebeldes ata o lugar onde se encontra o seu destacamento. Porén, o oficial conseguirá pór sobre aviso os seus homes.

## Personaxes 
* John Wayne como Coronel Cord McNally
* Jorge Rivero como Capitán Pierre Cordona, "Frenchy"
* Jennifer O'Neill como Shasta Delaney
* Christopher Mitchum como Sarxento Tuscarora Phillips
* Jack Elam como Phillips
* Victor French como Ike Gorman/Ketcham
* Susana Dosamantes como María Carmen
* Sherry Lansing como Amelita
* David Huddleston como Dr. Ivor Jones – Dentista
* Mike Henry como Rio Lobo Sheriff "Blue Tom" Hendricks
* Bill Williams como Blackthorne Sheriff Pat Cronin
* Jim Davis como Rio Lobo
* Robert Donner como Whitey Carter
* Hank Worden como Hank
* Peter Jason como Tenente Ned Forsythe
* Edward Faulkner como Tenente Harris
* Chuck Courtney como Chuck
* Robert Rothwell como 3º pistoleiro
* George Plimpton como 4º pistoleiro

## Notas 
## Véxase tamén 
### Ligazóns externas 
*
*Ficha en AllMovie
Pediastrum

[miniatura|240px|dereita|*[Pediastrum boryanum*.]]

***Pediastrum*** é un xénero de algas verdes da familia Hydrodictyaceae. Son fototróficas, e forman cenobios non mótiles (con número fixo de células) que habitan en ambientes de auga doce desde climas árticos a tropicais de todo o mundo. A forma do cenobio é plano, circular ou oval e dunha célula de grosor e en total 4-64-128 células. As células internas son poliédricas e as externas teñen uns procesos con forma de corno. As células son multinucleadas cun cloroplasto e un ou máis pirenoides. Na parede celular teñen unha cantidade significativa de silicio. Ás veces as células externas teñen unhas sedas ou pelos que non se presentan nas internas.

## Reprodución 
*Pediastrum* reprodúcese asexualmente producindo autocolonias. O protoplasto de cada célula parental dá lugar a unha zoóspora biflaxelada por cada célula da colonia parental. As zoósporas son liberadas das células parentais dentro dunha vesícula e despois colócanse elas mesmas na disposición propia da colonia de cada espeice. As células despois agrándanse ata que chegan ao seu tamaño definitivo. Cada célula pode xerar unha autocolonia filla con exactamente o mesmo número e disposición das células que tiña a colonia orixinal.
 
*Pediastrum* reprodúcese sexualmente por fusión de pequenos gametos biflaxelados que son liberados da célula parental. Os cigotos que se forman como resultado da fecundación xerminan dando zoósporas, as cales á súa vez forman células poliédricas de parede grosa, que xeran o novo cenobio. Estes poliedros poden tamén orixinarse por reprodución asexual.

## Notas 
## Véxase tamén 
### Outros artigos 
* Gonium
* Eudorina

### Ligazóns externas 
;Referencias científicas

;Bases de datos científicas

* AlgaeBase
* AlgaTerra database
* Index Nominum Genericorum
La Voz del Agro (Pontevedra)

***La Voz del Agro*** foi un semanario editado en Pontevedra en 1924.
## Historia e características 
Apareceu o 23 de marzo de 1924. Era órgano da Unión Lerezana.

## Notas
La Voz del Agro (Vigo)

***La Voz del Agro*** foi un periódico editado en Vigo entre 1927 e 1928.

## Historia e características 
Apareceu en xuño de 1927. Era órgano da Federación Agraria de Vigo. En abril de 1928 editou un número extraordinario con motivo da inauguración do Matadoiro do Porriño.

## Notas
Diocese católica latina de Viciebsk

A **diocese de Viciebsk** é unha sé da Igrexa Católica Latina sufragánea da arquidiocese de Minsk-Mahilioŭ. En 2010 tiña 170.000 bautizados sobre unha poboación total de 1&nbsp;448&nbsp;000 habitantes. Dende 2013, o seu bispo é Alieh Butkievič.

## Territorio 
A diocese abrangue a rexión de Viciebsk, na parte norteoriental de Belarús. Limita ao leste coa arquidiocese de Moscova, ao noroeste coa diocese de Rēzekne-Aglona, ao oeste coa arquidiocese de Vilnius e coa diocese de Jelgava, e ao sur coa arquidiocese de Minsk-Mahilioŭ.

A sé episcopal é a cidade de Viciebsk, onde está a catedral do Xesús Misericordioso.

O territorio está organizado en 9 vigairías e en 140 parroquias.

## Historia 
A diocese foi erixida o 13 de outubro de 1999 coa constitución apostólica *Ad aptius consulendum* do papa Xoán Paulo II, en territorios da arquidiocese de Minsk-Mahilioŭ.

## Episcopoloxio 
* Władysław Blin (13 de outubro de 1999 - 25 de febreiro de 2013, retirado)
* Alieh Butkievič (29 de novembro de 2013 - actualidade)
## Notas 
## Véxase tamén 
### Ligazóns externas 
* Perfil en Catholic-Hierarchy.org 
* Perfil en GCatholic.org
Gonium

***Gonium*** é un xénero de algas verdes coloniais pertencente á orde Volvocales. As colonias típicas de *Gonium* teñen de 4 a 16 células, todas do mesmo tamaño, dispostas formando un placa plana, máis ou menos cadrada, sen diferenciación anterior e posterior. Nunha colonia de 16 células, catro delas están no centro, e outras doce nos catro lados, tres en cada un. Unha descrición detallada feita por G. M. Smith é a seguinte: 
*Gonium* Mueller 1773: Colonias de 4-8-16 células dispostas nunha placa plana cuadrangular e inmersas nunha matriz xelatinosa común ou conectadas por febras xelatinosas amplas. Células ovoides ou piriformes, cun só cloroplasto con forma de copa que contén un pirenoide. Cada célula ten dous cilios de igual lonxitude, vacúolos contráctiles na base dos cilios, e unha mancha ocular. Colonias de catro e oito células cos cilios no mesmo lado ; colonias de dezaseis células coas catro células centrais cos seus cilios no mesmo lado e as doce células marxinais con cilios dispostos radialmente.

Reprodución asexual por división simultánea de todas as células da colonia para formar autocolonias, ou pola formación de 2-4 zoósporas en cada célula.
Reprodución sexual isógama por fusión de zoogametos biciliados.

## Evolución 
O xénero *Gonium* contén especies moi relacionadas coa alga unicelular *Chlamydomonas* e a alga multicelular diferenciada *Volvox*. A orde Volvocales é un recoñecido sistema modelo para o estudo da evolución multicelular. *Gonium* e o xénero *Tetrabaenecae* conteñen especies representativas da formación de colonias entre unicelulares. A morfoloxía das colonias de *Gonium* formadas por células semellantes suxire que é máis similar xeneticamente a *Chlamydomonas* ca a *Volvox*, o que foi confirmado polas análises filoxenéticas.

As Volvocales hipotetízase que evolucionaron en doce pasos, segundo D. L. Kirk. *Gonium* representa os primeiros seis pasos evolutivos para o establecemento da multicelularidade, que son: aos atopados en *Chlamydomonas* e *Volvox*.

## Notas 
## Véxase tamén 
### Outros artigos 
* Pediastrum
* Eudorina

### Ligazóns externas 
* Gonium - Descrición con imaxes.
* Michod Lab - Investigación do Dr. Richard Michod na Universidade de Arizona, que estudou a evolución multicelular e cuxo laboratorio publicou unha árbore filoxenética detallada das Volvocales.
* VIP - The Volvocales Information Project dirixido pola Dr. Aurora M. Nedelcu na Universidade de New Brunswick.
* Olson Lab - do Dr. Bradley Olson na Universidade do Estado de Kansas, que estudou a evolución multicelular con métodos para o cultivo de Gonium.
* Nozaki Lab - do Dr. Hisayoshi Nozaki na Universidade de Tokyo, que estudou a evolución multicelular e cultivou moitas cepas de Volvocales, entre elas Gonium.
* Hallman Lab - do Dr. Armin Hallman na Universidade de Bielefeld, cuxo laboratorio desenvolveu un método para transformar Gonium
* 
* UTEX - Colección de cultivos de algas UTEX, que contén moitas cepas de Gonium e imaxes.
* CCAP - Colección de cultivos de algas CCAP, que contén moitas cepas de Gonium e imaxes.
Escudo de Antiga e Barbuda

O **escudo de Antiga e Barbuda** foi deseñado en 1966 por Gordon Christopher. Foi adoptado oficialmente o 16 de febreiro de 1967.

## Véxase tamén 
### Outros artigos 
* Bandeira de Antiga e Barbuda
* *Fair Antigua, We Salute Thee*

### Ligazóns externas 
* Escudo de Antiga e Barbuda en Nationalsymbol.com
Escudo do Sudán do Sur

O **escudo do Sudán do Sur** foi adoptado en xullo de 2011 despois de que o país acadase a súa independencia da República do Sudán. Antes da independencia, o Sudán do Sur era unha rexión autónoma do Sudán.

O deseño do escudo de armas foi aprobado polo Consello do Goberno Autónomo do Sudán do Sur en abril de 2011.

## Outros escudos 

Ficheiro:Seal of the Government of Southern Sudan (2005-2011).svg|Emblema do Sudán do Sur 2005-2011
Ficheiro:Coat of arms of Southern Sudan (2005 proposal).svg|Escudo non oficial, 2005-2011

## Notas 
## Véxase tamén 
### Outros artigos 
* Bandeira do Sudán do Sur
Ris-Ras

***Ris-Ras*** foi un semanario editado en Ribadavia en 1929.

## Historia e características 
Subtitulado *Periódico festivo semanal*, apareceu o 19 de setembro de 1929. O seu director e propietario era Braulio Iglesias Lorenzo, e entre os redactores figuou Mario Canda. Semanario satírico-festivo de liña semellante a *El Porvenir*, contiña información humorística e notas de sociedade. Aparecía os xoves.

Apareceu unha segunda época setembro e decembro de 1934.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
### Ligazóns externas 
* Xornais antigos de Ribadavia. Museo Etnolóxico Rede de bibliotecas públicas de Galicia. Xunta de Galicia.
Eparquía católica rutena de Mukacheve

[miniatura|dereita|300px|O pazo eparquial [Uzhhorod.]]
A **eparquía de Mukacheve** (en ) é unha diocese da Igrexa católica bizantina rutena inmediatamente suxeita á Santa Sé. En 2010 tiña 380.000 bautizados sobre unha poboación total de 1&nbsp;281&nbsp;000 habitantes. Está actualmente dirixida polo bispo Milan Šašik.

## Territorio 
A eparquía ten xurisdición sobre todos os fieis da Igrexa católica bizantina rutena en Ucraína. Os fieis rutenos viven na súa maioría na Rutenia subcarpática, na parte occidental do país.

A sé eparquial é a cidade de Uzhhorod, onde está a catedral da Exaltación da Santa Cruz. Mukacheve é a antiga sé eparquial. O territorio está organizado en 402 parroquias.

## Historia 
A eparquía foi erixida o 19 de setembro de 1771 coa bula *Eximia regalium* do papa Clemente XIV. Anteriormente, os fieis de rito bizantino estaban suxeitos á diocese de Eger. Inicialmente, a eparquía era sufragánea da arquidiocese de Esztergom.

O 9 de agosto de 1817 a sé eparquial foi transferida a Uzhhorod coa bula *Romanos decet Pontifices* do papa Pío VII.

O 23 de marzo de 1818 cedeu parte do seu territorio para erixir a eparquía de Prešov, hoxe arquieparquía metropolitana da Igrexa Católica Bizantina Eslovaca.

O 8 de xuño de 1912 cedeu a parroquia de lingua húngara para erixir a eparquía de Hajdúdorog.

O 5 de xuño de 1930 cedeu outra parte do seu territorio para erixir a eparquía de Maramureş.

O 2 de setembro de 1937, coa bula *Ad ecclesiastici* de Pío XI, pasou a ser unha diocese inmediatamente suxeita á Santa Sé.

O 1 de novembro de 1947 o bispo Teodor Romzha foi asasinado polo NKVD. Venerado como mártir, foi beatificado polo papa Xoán Paulo II o 27 de xuño de 2001.

## Episcopoloxio 
* Vasyl Tarasovych (1646 - 1651, finado)
* Parfenii Petrovych (1651 - 1665, finado)

## Notas
España (Ourense)

***España*** foi un periódico editado en Ourense entre 1936 e 1937.

## Historia e características 
Apareceu en xaneiro de 1936. Fundado por Manuel González Cerezales, o secretario de redacción era Francisco Céspedes Gil. Entre os seus colaboradores figuraron Bautista Pérez Cabo, Alcaraz e Rufino Blanco. Semanario tradicionalista en 1936 e adicto ao novo réxime dende xullo. Cesou a súa publicación en 1937.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Manuel Cerezales

**Manuel Cerezales González**, nado como **Manuel González Cerezales** en Vilar de Cervos (Vilardevós) en 1909 e finado en Madrid o 28 de xaneiro de 2005, foi un xornalista e escritor galego.

## Traxectoria 
Aos seis anos ingresou como interno nos Escolapios de Madrid. Aos quince marchou a Valladolid, onde estudou Dereito. Foi discípulo e secretario de Ramón Otero Pedrayo, quen o preparou para os exames finais de dereito. Carlista, fundou en Ourense o periódico *España* en 1936. Co golpe de Estado do 18 de xullo de 1936 participou na Guerra como requeté. Dirixiu as revistas *Guión*, *Vida Mundial* e *Momento*, foi subdirector de *El Pensamiento Navarro* de Pamplona e *Informaciones* de Madrid. Pasou a dirixir *España* de Tánxer, onde permaneceu tres anos, volvendo despois a *Informaciones* como crítico literario. Logo foi director de *Faro de Vigo* (1961-1964). Pasou despois a subdirector de *El Alcázar*. Tamén dirixiu en Madrid *Misión*, fundada en Ourense. Ao final da súa carreira traballou en RTVE.

Foi crítico literario e nos anos corenta gañou un accésit do premio literario Calderón de la Barca pola obra *Magín, siervo de Dios*.

Finou en Madrid o 28 de xaneiro de 2005.

## Vida persoal 
Casou con Carmen Laforet en 1946, de quen se separou en 1970. Foron pais de Agustín Cerezales Laforet.

## Notas
Misión (Ourense)

***Misión*** foi un periódico editado en Ourense entre 1937 e 1938.

## Historia e características 
Subtitulada *Revista quincenal de la Parroquia y la Escuela*, apareceu o 16 de febreiro de 1937. Fundada por Ricardo Outeiriño. Entre os seus colaboradores figuraron Vicente Risco, Bartolomé Mostaza, Ramón Otero Pedrayo, José Aldea, C. Silva Castro, Félix Lois, Antonio Montealegre, Ramón Hierro, Luís Monteagudo, Ramiro de Maeztu, Enrique Chao Espina, Gumersindo Placer, José Luis Parente, Alfonso Iniesta, Manuel Casado Nieto, Juan Gallego e Florentino López Cuevillas. Publicouse en Ourense até 1938, sendo posteriormente autorizada para a súa publicación en Pamplona polo Servizo Nacional de Prensa o 29 de xullo de 1939. O 8 de marzo de 1940 autorizouse o seu traslado a Madrid e o 16 de decembro de 1942, foille ratificado o permiso de publicación. En Madrid transformouse en semanal, subtitulándose *Semanario del hogar* e estivo dirixida por Manuel Cerezales. Revista de orientación católica e española e de carácter literario e informativo. Rematou a súa publicación en 1947.

## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia de Ourense
What a Girl Wants (filme)

***What a Girl Wants*** é un filme estadounidense dirixido por Dennie Gordon que se estreou no 2003. Baséase na obra de 1995 *The Reluctant Debutante* de William Douglas-Home. Está protagonizado por Amanda Bynes, Colin Firth, Kelly Preston e Oliver James.

## Personaxes 
* Amanda Bynes como Lady Daphne Reynolds-Dashwood
* Colin Firth como Lord Henry Dashwood, Conde de Wycombe
* Oliver James como Ian Wallace
* Kelly Preston como Lady Elizabeth "Libby" Reynolds-Dashwood , Condesa de Wycombe 
* Eileen Atkins como Lady Jocelyn Dashwood
* Anna Chancellor como Glynnis Payne
* Jonathan Pryce como Alistair Payne
* Christina Cole como Clarissa Payne
* Sylvia Syms como Princesa Charlotte
* Tara Summers como Noelle
* Ben Scholfield como Armistead Stuart
* Cassie Powney como Peach Orwood
* Connie Powney como Pear Orwood
* Peter Hugo como Príncipe Carlos
* Matthew Turpin como Príncipe Guillerme
* Elliot Gibson como Henrique de Gales

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
Universal Studios

miniatura|200px|Entrada a Universal Studios en Hollywood.
**Universal Studios Inc.** (tamén coñecido como **Universal Pictures**), é un estudio de cine estadounidense propiedade de Comcast a través da subsidiaria NBCUniversal, e é un dos grandes estudios de Hollywood. A sede atópase en 100 Universal City Plaza Drive de Universal City, California. As oficinas corporativas e de distribución están na cidade de Nova York. Universal Studios é membro de Motion Picture Association of America (MPAA).
Universal foi fundada en 1912 por Carl Laemmle, Mark Dintenfass, Charles O. Baumann, Adam Kessel, Pat Powers, William Swanson, David Horsley e Jules Brulatour. É o terceiro estudio de cine máis antigo do mundo, por detrás dos franceses Gaumont Film Company e Pathé. Tres dos filmes de Universal Studios, *Tiburón* (1975), *E.T. the Extra-Terrestrial* (1982) e *Parque Xurásico* (1993) (todos eles dirixidos por Steven Spielberg) conseguiron récords de recadación, converténdose cada un deles no filme con maior recadación do seu tempo.

## Notas
El Vendaval (Ribadavia)

***El Vendaval*** foi un periódico editado en Ribadavia en 1884.

## Historia e características 
Subtitulado *Periódico soplón*, apareceu o 27 de agosto de 1884. Editábase os domingos. O propietario e administrador era Casto Domínguez Gómez. Imprimíase nos obradoiros de José M. Ramos de Ourense.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
### Ligazóns externas 
* Xornais antigos de Ribadavia. Museo Etnolóxico Rede de bibliotecas públicas de Galicia. Xunta de Galicia.
Abragán, Abragán, O Corgo

**Abragán** é un lugar da parroquia de Abragán no concello lugués do Corgo, na comarca de Lugo. Segundo o IGE, en 2013 tiña 13 habitantes (7 homes e 6 mulleres). Está a carón do lugar de Abragán, da parroquia de Escoureda.

## Lugares e parroquias 
### Lugares de Abragán 
### Parroquias do Corgo 
## Notas 
## Véxase tamén 
### Outros artigos 
* Lugares do Corgo
Escudo de Ecuador

O **escudo de Ecuador** foi adoptado oficialmente na súa forma actual en 1900. O seu deseño baséase na versión de 1845.

## Escudos históricos 
## Véxase tamén 
### Outros artigos 
* Bandeira de Ecuador

### Ligazóns externas 
* Páxina da historia de Ecuador
Cóndor dos Andes

O **cóndor dos Andes** (*Vultur gryphus*) é un paxaro de América do Sur da familia Cathartidae e o único membro do xénero ***Vultur***. Habita nas montañas dos Andes e na costa oeste de América do Sur. O cóndor dos Andes ten unha envergadura de 3,2 m.

O cóndor dos Andes é un símbolo da Arxentina, Bolivia, Chile, Colombia, Ecuador e o Perú e ten un papel moi importante na cultura popular e na mitoloxía dos pobos andinos.

## Notas 
## Véxase tamén 
### Bibliografía 
*
Provincia marítima de Alxeciras

[thumb|Contrasinal da [provincia marítima de Alxeciras.]]
A **provincia marítima de Alxeciras** é unha das trinta provincias marítimas nas que está dividido o litoral español, que coincide coa costa do Estreito de Xibraltar. A súa matrícula é AL e comprende dende o río Zahara ata Punta Chullera.

Divídese en dous distritos marítimos:

* Tarifa (AL-1), dende o río Zahara ata a enseada de El Tolmo, incluíndo o porto de Tarifa.
* Alxeciras (AL-2) dende a enseada de El Tolmo ata punta Chullera., incluíndo o porto da Baía de Alxeciras. A este distrito pertence o mar territorial de Xibraltar, ocupado polo Reino Unido.

## Véxase tamén 
### Ligazóns externas 
*REAL DECRETO 638/2007, de 18 de maio, polo que se regulan as Capitanías Marítimas e os Distritos Marítimos
La Defensa (Ourense)

***La Defensa*** foi un periódico editado en Ourense en 1874.

## Historia e características 
Apareceu o 1 de setembro de 1874. Dirixido por Rafael Caamaño Marquina, tiña como lema "Galicia ante todo, Galicia sobre todo".
## Notas 
## Véxase tamén 
### Bibliografía 
*
Santa Mariña, Cabreiros, O Corgo

**Santa Mariña** é un lugar da parroquia de Cabreiros no concello lugués do Corgo, na comarca de Lugo. Segundo o IGE, en 2013 tiña 41 habitantes (22 homes e 19 mulleres).
## Toponimia 
O topónimo **Santa Mariña** é un haxiotopónimo referido a Mariña de Augas Santas e débese á presenza no lugar da igrexa parroquial.

## Lugares e parroquias 
### Lugares de Cabreiros 
### Parroquias do Corgo 
## Notas
La Voz Gallega (Ourense)

***La Voz Gallega*** foi un periódico editado en Ourense en 1874.

## Historia e características 
Subtitulado *Diario de intereses generales, noticias y anuncios*, apareceu o 1 de novembro de 1874. De periodicidade semanal. Tiña as seccións Miscelánea, Noticias generales, Gacetillas, Editorial e Última hora. Considerado rexionalista, aínda que se declara independente da acción política.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Rafael Caamaño Marquina

**Rafael Caamaño Marquina**, finado en Celanova en agosto de 1897, foi un xornalista e político galego.

## Traxectoria 
Colaborou en *El Heraldo Gallego* e dirixiu o periódico de Ourense *La Defensa* (1874). Foi nomeado Comisario de Agricultura, Industria e Comercio de Ourense en xullo de 1886. Foi deputado provincial e Depositario de fondos provinciais. Publicou algún poema en castelán na *Revista Galaica*.

## Notas
Escudo das Bahamas

O **escudo das Bahamas** é un dos símbolos oficiais do país, e foi adoptado oficialmente o 7 de decembro de 1971. Os alicerces do escudo son un marlín e un flamengo. Na parte superior do escudo de armas aparece representada unha cuncha que simboliza a vida mariña da illa, que repousa sobre un helmo con burelete e lambrequín de azur e de ouro que timbra o escudo, que é un campo de prata partido por unha franxa de azur no xefe. O símbolo principal, situado no campo de prata, é unha nave que representa a nao Santa María de Cristovo Colón sobre un sol, representado de ouro, que está situado na franxa de azur. As figuras de animais que sosteñen o escudo (soportes en terminoloxía heráldica), o marlín e o flamengo son dous dos símbolos nacionais.

## Véxase tamén 
### Outros artigos 
* Bandeira das Bahamas
El Cencerro

***El Cencerro*** foi un semanario editado en Verín en 1926.

## Historia e características 
Semanario humorístico, apareceu o 15 de agosto de 1926. Fundado e dirixido por Celso Baladrón Sanz, só publicou dous números.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Democracia (Ourense)

***Democracia*** foi un periódico editado en Ourense en 1936.

## Historia e características 
Apareceu o 21 de marzo de 1936. Semanario republicano, foi portavoz de Unión Republicana na provincia de Ourense. Dirixido por Rafael Romano Gracia. Cesou a súa publicación en xullo dese ano.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Democracia (homónimos)

A **democracia** é un réxime político no que a soberanía reside no pobo.

**Democracia** pode referirse a:

***Democracia directa**.
***Democracia cristiá**.

## Partidos políticos 
***Democracia Galega**.
***Democracia Socialista**.
***Democracia Regionalista de Castilla y León**.
***Democracia Participativa**
***Plataforma ¡Democracia Real YA!**.

## Prensa 
****Democracia***, periódico editado en Mugardos entre 1911 e 1912.

****Democracia***, periódico editado en Ferrol en 1932.

****Democracia***, periódico editado en Ourense en 1936.
Escudo de Güiana

O **escudo de Güiana** é un dos símbolos oficiais do país, e foi adoptado oficialmente o 25 de febreiro de 1966. Inclúe unha crista de plumas amerindias, que simbolizan os poboadores indíxenas do país. A coroa de plumas tamén é chamada Coroa do Cacique. A ámbolos lados da coroa hai dous diamantes, que representan a industria da minaría. Debaixo da coroa hai un helmo, que é un símbolo monárquico. Dous xaguares son os alicerces que sosteñen un pico, unha cana de azucre e outra de arroz.

## Véxase tamén 
### Outros artigos 
* Bandeira de Güiana
Non temos medo

**Non temos medo** é o segundo disco de estudo do grupo de rock bravú galego Ruxe Ruxe. Publicouse o 13 de abril de 2000.

## Lista de cancións 
# "Radio Ruxe" (4:43)
# "A ras das mareas" (3:54)
# "Non temos medo" (3:08)
# "Non sexas lercha" (3:15)
# "A foliada do ruxe" (3:38)
# "Heite chamar" (3:41)
# "Homiño da aldea" (3:13)
# "Fraile o que non baile" (3:58)
# "Estamos en gherra" (4:13)
# "Festa" (4:05)
# "Come on Carolina" (2:55)
# "Peixes Carmucha" (4:15)
# "Carras, Carras" (2:59)
# "Land Rover" (4:23)
Rafael Romano Gracia

**Rafael Romano Gracia**, nado en Ourense e finado na mesma cidade o 1 de abril de 1966, foi un xornalista galego.

## Traxectoria 
Viviu en Cuba, onde foi funcionario no Departamento de Inmigración de España na Habana, sendo delegado da Junta Consular de Emigración. Traballou como xornalista, sendo xefe de redacción de *Ideal Gallego*. Regresou a España en xaneiro de 1935. Dirixiu en Madrid a revista *Galicia Universal* e foi secretario xeral da Confederación Universal de Sociedade Galegas en Madrid (1936). En marzo de 1936 pasou a dirixir o periódico *Democracia*, portavoz de Unión Republicana na provincia de Ourense. Colaborou en *Cultura Gallega* e foi correspondente da revista en Buenos Aires. Despois da Guerra civil foi recadador de cédulas da zona de Verín.

## Notas
Escudo das Seychelles

O **escudo das Seychelles** é un dos símbolos oficiais do país, e foi adoptado oficialmente o 27 de maio de 1976. Amosa na súa parte inferior unha tartaruga nun fondo verde. No centro hai un cocoteiro e detrás dela vese un mar azul con dúas illas e un barco navegando. As armas están timbradas por un helmo prateado con burelete e lambrequines sobre o cal hai unha ave tropical. O brasón está sostido por dous peixes vela. Baixo o brasón aparece un pergameo onde se pode ler o lema nacional das Seychelles: “Finis Coronat Opus” (A Fin Coroa a Obra).

## Véxase tamén 
### Outros artigos 
* Bandeira das Seychelles
Nematophyta

As **nematófitas** ou nematófitos (**Nematophyta**) son un grupo parafilético de organismos terrestres extintos de tipo vexetal, que probablemente incluía algunhas plantas e tamén algas que se coñecen polo seu rexistro fósil datado desde o Silúrico ata inicios do Devoniano (chert de Rhynie, Escocia). O xénero tipo *Nematothallus*, que tipifica o grupo, foi descrito por primeira vez por Lang en 1933, que o imaxinou como unha planta talosa con características tubulares e esporófitos, cuberta por unha cutícula que preservou as impresións das células subxacentes. Lang atopou abondosos restos disgregados con estas tres características, pero ningún deles estaba conectado cos outros, o que facía que a reconstrución destes restos como con partes constituíntes dun mesmo organismo fose hipotética. Non se coñecen neste fósil estruturas reprodutoras ou vexetativas comúns ás doutras plantas, e certos membros do plexo nematófito (incluíndo *Nemataplexus*, conxugacións axiais de tubos bandeados ou ramificados) parecen pertencer a fungos.

A falta dunha clara definición dos nematófitos fixo que fosen utilizados como un taxon caixón de xastre, e denominábanse "nematofíticos" a todos os tipos de tubos e cutículas con marcas de células do Silúrico.

Os nematófitos, con cutículas e tubos bandeados, atopáronse en coprólitos producidos aparentemente por miriápodos.

## Notas 
## Véxase tamén 
### Bibliografía 
* McGregor and Narbonne (1978): "Upper Silurian trilete spores and other microfossils from the Read Bay Formation, Cornwallis Island, Canadian Arctic"
Pía bautismal

[miniatura|Pía bautismal na [Igrexa de Santa María a Nova de Noia|igrexa de Santa María a Nova, Noia.]]
[miniatura|Pía bautismal da [igrexa de Santa María de Torbeo, Ribas de Sil.]]

Unha **pía bautismal** ou **fonte bautismal** é un recipiente ou tanque no interior dunha igrexa no que se bota a auga destinada ao bautismo e na cal o candidato ao bautismo mergúllase ou móllase. Contrúense xeralmente de pedra e, raramente, de metal ou madeira. Case sempre apóianse sobre un pedestal ou columnas.

## Notas 
## Véxase tamén 
### Outros artigos 
* pía
* pía da auga bieita
Estación de Castejón de Ebro

**Castejón de Ebro** é unha estación ferroviaria situada no municipio español de Castejón, en Navarra. É un importante nó ferroviario da rede aínda que o peche ao tráfico de liña Soria-Castejón na década dos 90 e o conseguinte desvío do tráfico radial por Zaragoza fixéronlle perder peso. Aínda así conserva unha ampla praia de vías. Dispón de servizos de longa e media distancia operados por Renfe.

## Situación ferroviaria 
Na estación conflúen as seguintes liñas férreas de largo ibérico:
*Liña férrea Soria-Castejón (parte da liña 202), punto quilométrico 103,0. A devandita liña deixou de prestar servizo no ano 1996 aínda que non está oficialmente pechada.
*Liña férrea Bilbao-Casetas (liña 700) por Logroño e Miranda de Ebro, punto quilométrico cero.
*Liñas férrea Castejón-Altsasu (liña 710) na súa sección de Zaragoza a Castejón de Ebro, punto quilométrico 93,7.

## Historia 
A estación foi inaugurada o 16 de maio de 1861 coa apertura do tramo Tudela-Caparroso da liña férrea que pretendía unir Zaragoza con Navarra por parte da Compañía del Ferrocarril de Zaragoza a Pamplona. Esta última non tardaría en unirse coa compañía do ferrocarril de Zaragoza a Barcelona dando lugar á compañía dos Ferrocarriles de Zaragoza a Pamplona y Barcelona. En 1863, a liña Castejón-Bilbao impulsada pola Compañía del Ferrocarril de Tudela a Bilbao sumouse á anterior convertendo a localidade en nó ferroviario. En 1878, todas estas compañías remataron absorbidas por Norte.

En 1941, a nacionalización do ferrocarril en España supuxo a integración de Norte na recentemente creada Renfe. Ese mesmo ano púxose en funcionamento a Castejón-Soria, liña de vía única, sen electrificar que pretendía acurtar os traxectos entre Madrid e Pamplona.

Dende o 31 de decembro de 2004 Renfe Operadora explota a liña mentres que Adif é o titular das instalacións ferroviarias.

## A estación 
Sitúase ao norte do centro urbano. Posúe un amplo edificio para viaxeiros formado por unha estrutura de dúas plantas, de base rectangular, de aspecto clásico e simétrico. Forma unha especie de illa rodeado por un gran número de vías. Posúe cinco plataformas, dúas a cada lado do edificio e outras tres centrais. A estas últimos accédese grazas a varios pasos subterráneos. O complexo ferroviario conta ademais, cunhas vinte vías, moitas delas mortas. Nunha destas vías consérvase en non demasiado bo estado de conservación un prototipo de RENFE coñecido como o platanito.

Dispón de venda de billetes, punto de información, sala de espera, aseos e servizos adaptados para as persoas con discapacidade. No exterior, nun dos laterais do edificio de viaxeiros existe un aparcadoiro habilitado.

## Servizos ferroviarios 
### Longa distancia 
*Actualizado a 8 de xullo de 2016.*

### Media distancia 
*Actualizado a 8 de xullo de 2016.*

## Notas 
## Véxase tamén 
### Ligazóns externas 
*Información na páxina web de Adif
O Barreal, Lapío, O Corgo

**O Barreal** é un lugar da parroquia de Lapío no concello lugués do Corgo, na comarca de Lugo. Segundo o IGE en 2013 tiña tres habitantes (tres mulleres).

## Lugares e parroquias 
### Lugares de Lapío 
### Parroquias do Corgo 
## Notas 
## Véxase tamén 
### Outros artigos 
*Lugares do Corgo
A Peneda

O topónimo **A Peneda** pode referirse a:

;En Galiza
***A Peneda**, lugar da parroquia de Abegondo, no concello de Abegondo;
***A Peneda**, lugar da parroquia de Lapío, no concello do Corgo.

## Véxase tamén
### Outros artigos
***As Penedas**, lugar da parroquia de Gres, no concello de Vila de Cruces;
***A Peleda**, lugar da parroquia de Barcia de Mera, no concello de Covelo.
Paradela, Paradela, O Corgo

**Paradela** é un lugar da parroquia de Paradela no concello lugués do Corgo, na comarca de Lugo. Segundo o IGE, en 2013 tiña 57 habitantes (24 homes e 33 mulleres). Segundo o IGE, en 2024 tiña 51 habitantes (25 homes e 26 mulleres).

## Lugares e parroquias 
### Lugares de Paradela 
### Parroquias do Corgo 
## Notas
Carlos Salinas de Gortari

**Carlos Salinas de Gortari**, nado o 3 de abril de 1948 en Cidade de México, é un político e economista mexicano.

## Traxectoria
Foi presidente de México entre o 1 de decembro de 1988 e o 30 de novembro de 1994. Antes diso foi secretario de Programación e Presuposto do país durante o goberno do seu predecesor, Miguel de la Madrid.
Arturo Benito Silva

**Arturo Benito Silva**, nado en Verín o 10 de maio de 1907,  foi un mestre, escritor e político galego.

## Traxectoria 
Estudou o Bacharelato en Ourense e fíxose mestre. Aprobou as oposicións ao Maxisterio en 1929. Exerceu como mestre en Correchouso (Laza) (1929), Verín (1931), Arcos (Vilamartín de Valdeorras) (1932) e Queizás (1935). Militante do Partido Radical, colaborou en *La Zarpa* e dirixiu o semanario *Monterrey* en 1935. Logo do golpe de Estado do 18 de xullo de 1936 colaborou en *España Nueva* de Verín. En maio de 1944 obtivo o título de procurador dos tribunais. Foi baixa no Maxisterio en 1945 "por abandono de destino" en febreiro de 1944. Nos anos oitenta colaborou no Suplemento Cultural do *Faro de Vigo*.

## Notas
San Fiz, Paradela, O Corgo

**San Fiz** é un lugar da parroquia de Paradela no concello lugués do Corgo, na comarca de Lugo. Segundo o IGE en 2013 tiña 61 habitantes (33 homes e 28 mulleres). Segundo o IGE, en 2024 tiña 55 habitantes (33 homes e 22 mulleres).
## Toponimia 
O topónimo **San Fiz** é un haxiotopónimo referido a Fiz de Xirona e débese á presenza no lugar da igrexa parroquial.

## Lugares e parroquias 
### Lugares de Paradela 
### Parroquias do Corgo 
## Notas
Voluta (homónimos)

O termo **voluta** pode facer referencia a:

* **Voluta**, ornamento característico, en forma de espiral, que forma os ángulos do chapitel da columna xónica;
* **Voluta**, cámara ou carcasa en forma de espiral dunha bomba centrífuga;
* **Voluta**, ornamento tradicional nalgúns instrumentos, especialmente en moitos instrumentos de corda frotada;
* **Voluta**, xénero de molusco gastropodo prosobranquio, pertencente á familia Volutidae.
Voluta

miniatura|Volutas en chapitel xónico.
[miniatura|Volutas en chapitel composto segundo [Jacopo Vignola|Vignola.]]
Unha **voluta** (do latín *voluta*, de *volvere*, dar voltas) é un ornamento en forma de espiral, característico do capitel xónico. Posteriormente foron incorporadas nos chapiteis das columnas das ordes corintias e compostas. Normalmente se encontran catro volutas nos chapiteis xónicos, oito nos chapiteis compostos e versións máis reducidas (ás veces chamadas *helix*) nos corintios.
## Descrición 
Suxestionouse que este motivo decorativo estaba inspirado na curva dos cornos dos carneiros, na forma da cuncha dos cascarolos ou tal se derivaba da espiral natural do óvulo dunha especie común de trevos, nativos de Grecia. Alternativamente, pode ter, simplemente, unha orixe xeométrica.

Introducida polos gregos e máis tarde teorizada polo arquitecto romano Vitruvio para os edificios e estruturas clásicas, a voluta non limitou a súa utilización á arquitectura, senón que se utilizou dende sempre nunha ampla variedade de formas de arte. Dende tempos antigos, esta decoración tense encontrado en deseños de mobles, ourivaría, e olaría. Por exemplo, existe un tipo de cratera denominada de volutas por mor da forma das súas asas. Tamén na Antiga Grecia, o peiteado dalgunhas mulleres da época lembra as volutas dos chapiteis xónicos.

Dado que o motivo ornamental despregábase na antigüidade clásica, pasou a ser tamén un elemento común noutras arquitecturas, directa ou indirectamente inspiradas naquela, como a renacentista, barroca ou neoclásica: nestes estilos, podería utilizarse en calquera estrutura onde se requirise algún elemento de transición entre as liñas horizontais e verticais ou perpendiculares entre si.

150px|miniatura|esquerda|Extremo do mastro en forma de voluta no violín.

A súa forma segue a ser común na construción de instrumentos de corda, que corresponde, normalmente, á terminación do mastro ou decoración do cavilleiro, coma nos violíns, violas ou contrabaixos.

## Notas 
## Véxase tamén 
### Outros artigos 
* Enrolamento
Arquidiocese católica latina de Minsk-Mahilioŭ

A **arquidiocese de Minsk-Mahilioŭ** é unha sé metropolitana da Igrexa Católica Latina. En 2004 tiña 210.000 bautizados sobre unha poboación total de 4&nbsp;800&nbsp;000 habitantes. Dende 2021, o seu arcebispo é Iosif Stanieŭski.

## Territorio 
A diocese abrangue as rexións belarusas de Minsk e Mahilioŭ, e a propia cidade autónoma de Minsk. Limita ao leste coa arquidiocese de Moscova, ao norte coa diocese de Viciebsk, ao oeste coa diocese de Hrodna e ao sur coa diocese de Pinsk.

A sé arcebispal é a cidade de Minsk, onde está a catedral de Santa María Virxe. En Mahilioŭ está a concatedral da Asunción da Virxe e Santo Estanislau.

O territorio está organizado en 6 vigairías e en 89 parroquias.

## Historia 
### Arquidiocese de Mahilioŭ 
O 15 de abril de 1783, co breve *Onerosa pastoralis officii cura* do papa Pío VI, foi erixida a **arquidiocese de Mahilioŭ**, en territorios até entón pertencentes á diocese de Smolensk e á diocese de Livonia. O 9 de agosto de 1798 cedeu territorio para erixir a diocese de Minsk, e ao mesmo tempo foi elevada ao rango de sé metropolitana.

En 1818 gañou territorios da suprimida diocese de Smolensk.

O 3 de xullo de 1848 cedeu territorios para erixir a diocese de Khersón.

En 1917 cedeu a xurisdición sobre os grecocatólicos para erixir o exarcado apostólico de Rusia.

O 22 de setembro de 1918 cedeu territorios para erixir a diocese de Riga.

O 8 de xuño de 1920 cedeu territorios para erixir a vigairía apostólica de Finlandia.

O 1 de xaneiro de 1921 cedeu territorios para erixir a vigairía apostólica de Siberia.

### Diocese de Minsk 
O 9 de agosto de 1798 foi erixida a diocese de Minsk, orixinalmente sufragánea da arquidiocese de Mahilioŭ, e formada en territorios pertencentes á mesma.

### Arquidiocese de Minsk-Mahilioŭ 
O 13 de abril de 1991 o papa Xoán Paulo II, coa bula *Ex quadam*, uniu ambas sés, unidas xa *in persona episcopi* entre 1869 e 1917.
* Mateŭš Lipski (28 de febreiro de 1831 - 21 de novembro de 1839, finado)
* Adam Wojtkiewicz (18 de marzo de 1852 - 23 de decembro de 1869, finado)
* Zygmunt Łoziński (2 de novembro de 1917 - 28 de outubro de 1925, nomeado bispo de Pinsk)
** *Tadeusz Kondrusiewicz (administrador apostólico, 10 de maio de 1989 – 13 de abril de 1991)

### Arcebispos metropolitanos de Minsk-Mahilioŭ 
* Kazimierz Świątek (13 de abril de 1991 - 14 de xuño de 2006, retirado)
** *Antonij Dziamjanka (administrador apostólico, 14 de xuño de 2006 - 21 de setembro de 2007)*
** *Kazimierz Wielikosielec (administrador apostólico, 3 de xaneiro de 2021 - 14 de setembro de 2021)''

## Notas
Emblema das Maldivas

O **emblema das Maldivas** é un dos símbolos oficiais do país. Está composto por un cocoteiro, un crecente (lúa crecente) e dúas bandeiras nacionais co título tradicional do Estado en árabe : “الدولة المحلديبية” ("Ad-Dawlat Al-Mahaldheebiyya") ("Estado das Maldivas").

## Escudo histórico 

Ficheiro:Emblem of republic of Maldives 1940-1990.png|Emblema da República das Maldivas (1940-1990)

## Véxase tamén 
### Outros artigos 
* Bandeira das Maldivas
Emblema de Qatar

O **emblema de Qatar** (en árabe: شعار قطر‎) é un dos símbolos oficiais do país. Foi adoptado o 2 de xullo de 1976. Ten como sinal principal dúas cimitarras atravesadas polo mango dentro dun círculo amarelo, entre as cales hai un barco do tipo dahu navegando sobre un mar de ondas azuis e brancas preto dunha illa con dous cocoteiros.

A versión actual data de 1976 substituíu outro, en uso dende 1966, que consistía tamén en dúas cimitarras pero postas verticalmente, co nome de Qatar en árabe (قطر) escrito enriba.

## Escudo histórico 

Ficheiro:Emblem of Qatar (1966–1976).svg|Escudo de armas do Estado de Qatar (1966-1976).

## Véxase tamén 
### Outros artigos 
* Bandeira de Qatar